# Dugesia sicula

Dugesia sicula és una espècie de cuc triclàdide dugèsid que habita l'aigua dolça de la conca mediterrània on està àmpliament distribuïda. Es troba entre d'altres a Sicília, Elba i Mallorca, Eivissa, Sardenya, Algèria, Tunísia, Marroc, Península Ibèrica, sud de França, nord d'Itàlia, Israel, Canàries, Grècia continental (incloent el Peloponès), Samos, Quios, Eubea, Cefalònia i Creta.

## Descripció

El cos de D. sicula és allargat i aplanat dorso-ventralment. L'espècie presenta un cap de forma triangular amb dos ulls rodejats per dues petites àrees sense pigment. La superfície dorsal del cos és marró mentre la superfície ventral és de color gris clar. A la superfície dorsal s'hi poden observar pigments en forma de grànuls. L'epidermis dorsal conté rabdites, a la superfície ventral aquestes estructures són molt menys abundants. La faringe mesura aproximadament una cinquena part de la longitud total del cos.
S'han observat menors diferències però finalment es va establir que D. biblica (Benazzi & Banchetti, 1973) és la mateixa espècie i s'ha mantingut el binomi amb més l’antiguitat.

### Aparell reproductor

D. sicula té una papil·la peniana rabassuda, glandiforme i asimètrica. En general és poc musculosa i més parenquimàtica. Al seu interior, a la base s'hi troba un diafragma que separa la vesícula seminal del conducte ejaculador. Aquest conducte és ventral i s'obre subterminalment. La vesícula seminal és embolcallada per una capa fina de músculs bulbars. L'atri genital està subdividit en dues càmeres, un atri genital masculí i un atri genital comú. L'atri genital masculí està revestit per un epiteli constituït per cèl·lules cilíndriques amb el nucli en posició basal i amb la porció citoplasmàtica distal eosinòfila. A sota aquest epiteli hi ha una capa muscular poc desenvolupada. L'atri genital comú es comunica anteriorment amb l'atri masculí i dorsalment amb el canal de la bursa. a la part ventral s'obre a l'exterior a través del porus genital.
Les poblacions israelianes de D. siicula es reprodueixen asexualment i tenen tres jocs complets de 9 cromosomes i poden presentar cromosomes supernumeraris (3n = 27 + x).

## Filogènia

Posició de D. sicula en relació a altres espècies de Dugesia segons el treball de Lázaro i col·laboradors (2009):
| Dugesia | D. sicula  D. aethiopica  D. japonica  D. ryukyuensis  D. notogaea  D. bengalensis  D. subtentaculata  D. gonocephala  D. liguriensis  D. etrusca  D. ilvana  D. benazzii  D. hepta |

## Referències

* 1 2 3 Lepori, N.G. «Descrizione di Dugesia sicula, nuova sp. di Triclade d'acqua dolce dei dintorni di Catania» (en italià). Archivio Zoologico Italiano, 33, 1948, pàg. 461-472.
* ↑ Benazzi, M. (1961): Les planaires des ïles tyrrhéniennes et leur differenciation raciale, cytologique et génétique. Le peuplement des ïles mediterranéennes et le problème de l'insularité, (ed. CNRS, Paris), pp. 103-112.
* ↑ Ribas M., Pala M., Vacca R. A., Riutort M., Baguñà J. Taxonomical status of the Western Mediterranean asexual populations of the Dugesia (D) gonocephala group: Morphological, Karyological and Biochemical data. Fortschr. Zool. 36: 129-137 (1988)
* ↑ Stocchino et al., 2005 G.A. Stocchino, G. Corso, R. Manconi, S. Casu and M. Pala, Endemic freshwater planarians of Sardinia: Redescription of Dugesia hepta (Platyhelminthes, Tricladida) with a comparison of the Mediterranean species of the genus, Journal of Natural History 39 (2005), pp. 1947–1960.
* ↑ Vries, E D. J. (1988). A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar. Zoological Journal of the Linnean Society. 92, 345-382.
* ↑ Charni, M., Harrath, A. H., Sluys, R., Tekaya, S., and Zghal, F. (2004). The freshwater planarian Dugesia sicula Lepori, 1948 (Platyhelminthes, Tricladida) in Tunisia: ecology, karyology, and morphology. Hydrobiologia 517, 161-170.
* ↑ Stocchino, G A., Manconi R., Corso G., Sluys R., Casu S., & Pala M., 2009. African planarians: morphology and karyology of Dugesia maghrebiana sp. n. (Platyhelminthes, Tricladida) from Tunisia. Italian Journal of Zoology; 76(1): 83-91
* 1 2 3 4 5 6 Lázaro, Eva M.; Riutort, Marta «Dugesia sicula (Platyhelminthes, Tricladida): the colonizing success of an asexual Planarian» (en anglès). BMC Evolutionary Biology, 13, 2013, pàg. 268. DOI: 10.1186/1471-2148-13-268.
* ↑ Solà, Eduard; Sluys, Ronald; Segev, Ori; Blaustein, Leon; Riutort, Marta «The taxonomic status of Dugesia biblica from Israel and Turkey (Platyhelminthes, Tricladida, Dugesiidae)» (en anglès). Zookeys, 506, 2015, pàg. 1-12. DOI: 10.3897/zookeys.506.9663.
* 1 2 De Vries, Elizabeth J «On the identity and occurrence of Dugesia sicula and D. biblica (Platyhelminthes, Tricladida, Paludicola) in the Mediterranean region» (en anglès). Fortschritte der Zoologie, 36, 1988, pàg. 405-411.
* ↑ Bromley, Heather J «Observations on fission, maturation and reproduction in Dugesia biblica (Turbellaria, Tricladida) from Israel» (en anglès). Zoologica Scripta, 6, 3, juny 1977, pàg. 197-201. DOI: 10.1111/j.1463-6409.1978.tb00770.x.
* ↑ De Vries, Elizabeth J «On the identity and occurrence of Dugesia sicula and D. biblica (Platyhelminthes, Tricladida, Paludicola) in the Mediterranean region» (en anglès). Fortschritte der Zoologie, 36, 1988, pàg. 405-411.
* ↑ Solà et al., Riutort.
* ↑ Bromley, Heather J «Observations on fission, maturation and reproduction in Dugesia biblica (Turbellaria, Tricladida) from Israel» (en anglès). Zoologica Scripta, 6, 3, juny 1977, pàg. 197-201. DOI: 10.1111/j.1463-6409.1978.tb00770.x.
* ↑ Lázaro, Eva Maria; Sluys, Ronald; Pala, Maria; Stocchino, Giacinta Angela; Baguñà, Jaume; Riutort, Marta «Molecular barcoding and phylogeography of sexual and asexual freshwater planarians of the genus Dugesia in the Western Mediterranean (Platyhelminthes, Tricladida, Dugesiidae)» (en anglès). Molecular Phylogenetics and Evolution, 52, 3, 2009, pàg. 835-845. DOI: 10.1016/j.ympev.2009.04.022.

## Bibliografia

Solà, Eduard; Sluys, Ronald; Segev, Ori; Blaustein, Leon; Riutort, Marta «The taxonomic status of Dugesia biblica from Israel and Turkey (Platyhelminthes, Tricladida, Dugesiidae)» (en anglès). Zookeys, 506, 2015, pàg. 1-12. DOI: 10.3897/zookeys.506.9663.
Espècies de Dugesia :